’n Kunstenaarsvoorstelling van Gliese 832 c as ’n kweekhuisplaneet met ’n digte atmosfeer wat die planeet se oppervlak verdoesel.
Moederster Gliese 832
Regte klimming 21h 33m 33.9752s
Deklinasie –49° 00′ 32.422″
Afstand (ligjaar) 16,1
Massa 5,4 M⊕
Temperatuur 253 K
Wentelperiode 36 dae
Ontdekkers Robert A. Wittenmyer et al.
Gliese 832 c is ’n eksoplaneet sowat 16 ligjare van die Aarde af in die sterrebeeld Kraanvoël. Dit wentel in die bewoonbare sone om ’n rooidwergster, Gliese 832.
Dit is die vierde naaste moontlike bewoonbare eksoplaneet. Die naaste een is Tau Ceti e, sowat 11,9 ligjare van die Aarde af.
Gliese 832 c het ’n massa van sowat 5,4 keer dié van die Aarde. ’n Deel van sy wentelbaan is naby die binneste rand van die bewoonbare sone. Dit het vermoedelik min of meer dieselfde temperatuur as die Aarde, maar dit sal afhang van hoe ellipties sy wentelbaan is. Vanweë sy groot massa kan dit ook ’n digte atmosfeer hê en dan sal dit meer soos die planeet Venus wees – taamlik onbewoonbaar.
Die planeet wentel elke sowat 36 dae om die ster. Hoewel dit baie nader aan sy ster is as die Aarde aan die Son, is Gliese 832 ’n rooidwerg en die planeet kry dus min of meer dieselfde energie van sy ster as die Aarde.
↑ (2014-06-21) “GJ 832c: A super-earth in the habitable zone”. The Astrophysical Journal. Besoek op 2014-07-09.
↑ 2,0 2,1 2,2 Mike Wall (25 Junie 2014), Nearby Alien Planet May Be Capable of Supporting Life, space.com, http://www.space.com/26357-exoplanet-habitable-zone-gliese-832c.html, besoek op 26 Junie 2014
↑ Nancy Atkinson (25 Junie 2014), Nearby Super-Earth is Best Habitable Candidate So Far, Astronomers Say, http://www.universetoday.com/112806/nearby-super-earth-is-best-habitable-candidate-so-far-astronomers-say/, besoek op 26 Junie 2014
↑ David Snelling (26 Junie 2014), Alien planet discovered! And it's not that far away, http://www.dailystar.co.uk/tech/385831/Gliese-832c-alien-planet-is-discovered-by-astronomers
’n Kunstenaarsvoorstelling van Gliese 832
Ontsluit van "https://af.wikipedia.org/w/index.php?title=Gliese_832_c&oldid=1920996"
Die bladsy is laas op 13 Februarie 2019 om 04:32 bygewerk.